b'\n_START_ARTICLE_\nGyldendals Sp\xc3\xa6tteb\xc3\xb8ger\n_START_PARAGRAPH_\nGyldendals Sp\xc3\xa6tteb\xc3\xb8ger var en serie af mere end halvtreds titler (digtsamlinger), alle i samme billigbogsudstyr, udgivet fra ca. 1964-1972 af forlaget Gyldendal. Sp\xc3\xa6tteb\xc3\xb8gerne var en del af forlagets satsning p\xc3\xa5 billigb\xc3\xb8ger. Andre serier var Gyldendals Traneb\xc3\xb8ger (bred sk\xc3\xb8nlitteratur), Gyldendals Bekkasinb\xc3\xb8ger (smal sk\xc3\xb8nlitteratur) og Gyldendals Ugleb\xc3\xb8ger (filosofi og samfundslitteratur). De ens, dog forskelligt farvede omslag, var uden undtagelse designet af Austin Grandjean._NEWLINE_Der savnes en egentlig, bibliografisk fortegnelse over samtlige sp\xc3\xa6tteb\xc3\xb8ger, med hensyn til reelt antal titler, \xc3\xa5rgange, oplag m.v. da Gyldendal ikke selv ligger inde med s\xc3\xa5danne informationer (l\xc3\xa6ngere?). Det samme kan formodes med hensyn til de andre n\xc3\xa6vnte serier.'